22/11/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 251/2011

Resolución do 3 de novembro de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Fisterra (expediente IN407A 251/2011). Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo social: praza da Constitución, 17, 15270 - Cee (A Coruña). Denominación: adecuación L. M. T., C. T. Faro Fisterra. Situación: concello de Fisterra. Características técnicas: Liña eléctrica de media tensión aérea a 20 kV (entre apoios 10 e 23), cunha lonxitude de 0,731 km, coa orixe na LAMT existente POT-802 (expte.96/1999) e final no apoio n.° 23 proxectado, en condutor tipo LA 56/54,6. Liña eléctrica de media tensión subterránea a 20 kV, cunha lonxitude de 0,839 km, coa orixe no paso aéreo-subterráneo a realizar no apoio n.° 23 e final no apoio proxectado n.° 24 unha vez entre e saia do centro de seccionamento proxectado, en condutor RHZ1-OL (3x1 x150 mm 2 Al). Liña eléctrica de media tensión aérea a 20 kV (entre apoios 24 e 29), cunha lonxitude de 0,667 km, coa orixe en apoio n.° 24 proxectado e final no apio n.° 29, en condutor tipo LA 56/54,6. Liña eléctrica de media tensión subterránea a 20 KV, cunha lonxitude de 0,05 km., coa orixe no paso aéreo subterráneo a realizar no apoio n.° 29 e final en cela no CT. Faro Fisterra, en condutor RHZ1-OL (3x1x150 mm 2 Al). Liña eléctrica de media tensión subterránea a 20 kV, cunha lonxitude de 0,332 km, coa orixe no centro de seccionamento proxectado e final no paso aéreo subterráneo a realizar nun apoio existente da L. A. M. T. que dá servizo ao C. T. Monte Fachado, en condutor RHZ1-OL (3x1 x150 mm 2 Al). Centro de seccionamento prefabricado Monte Facho, 3L. Centro de transformación non prefabricado Faro Fisterra (a reformar), cunha potencia de 160 kVA., e unha relación de transformación de 20.000/400-230 V.2L+1 P. Concello de Fisterra. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310); polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prrazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 3 de novembro de 2011. A xefa territorial Por ausencia O xefe do Servizo de Administración Industrial Artigo 39.3 Decreto 324/2009 (DOG n.° 117, do 17/06/2009) Mayca Cirt Villamur